OpenLLM-France/wikimedia huggingface dataset:
# Château-Verdun

Château-Verdun (frantsesez eta ofizialki: Château-Verdun) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 42 biztanle zituen.

## Demografia
### Biztanleria

2007an Château-Verdun udalerrian erroldatutako biztanleak 52 ziren. Familiak 28 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 80 etxebizitza zeuden, 27 familiaren etxebizitza nagusia ziren eta 53 bigarren erresidentzia ziren. 78 etxeak ziren eta 2 apartamentuak ziren. 27 etxebizitza nagusietatik 22 bere jabearen bizilekua ziren eta 5 alokairuan okupaturik zeuden; 1ek bi gela zituen, 3 etxek hiru zituzten, 7 etxek lau zituzten eta 16 etxek bost zituzten. 22 etxek euren parking plaza propioa zuten azpian. 14 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Château-Verdun udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 4 |
| 0 | 65-69 | 4 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 30 ziren, horien artean 20 aktiboak ziren eta 10 inaktiboak ziren. 20 pertsona aktiboetatik 17 lanean zeuden (10 gizon eta 7 emakume) eta 3 langabezian zeuden (1 gizon eta 2 emakume). 10 pertsona inaktiboetatik 5 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra finantziazio enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1084006
* Multimedia: Château-Verdun / Q1084006
# Celjeko gaztelua

Celjeko gaztelua (eslovenieraz: Celjski grad) Celje hirian dagoen gaztelua da, dagoeneko hondarretan dagoena. Garai batean Esloveniako gaztelurik handiena izan zen, Celjeko kondeen egoitza.

## Kokapena

Laško harana zeharkatzen duen Savinja ibaiaren meandro batean kokatzen da etahiru muino hartzen ditu.

## Historia

Celjeko gazteluaren lehen aipamena 1322koa da. Dena dela XIII menderako jadanik gotorleku bat bazen bertan baina ziurrenik erre egingo zen Sanneck eta Auffenstein jaunen arteko borroketan.
Gaztelu berria gotortu egin zuten eta iparraldean dorrea ere eraiki zuten. 1341 urtean Celjeko kondeek jauregi bihurtu zuten beraien egoitza izan zedin. Ekialdean hiru solairutako dorrea eraiki zuten, gaur egun ondoen kontserbatzen dena. Hegoaldean San Andres dorrea eraiki zuten. 1348ko lurrikarak jauregiaren zati bat suntsitu zuen baina berreraiki egin zuten.
XVI menderako Esloveniako gaztelu garrantzitsuena ezezik Ekialdeko Alpeetako garrantzitsuena ere izan zen. 5.500 m²-ko azalera zeukan. Baina hurrengo mendean garrantzia estrategikoa galdu zuen eta gaztelua poliki poliki bertan behera utzia izan zen. XVIII mendean herritik gertuen zegoen zatia berriztu zuten. 1803an Andrej Gorišek nekazariak erosi zuen harrobi gisa erabiltzeko. 1846an Estiriako gobernadoreak erosi zuen eta 1882an Celjeko museoa bertan ezarri zen.
XX mendearen bukaeran zati batzuk berriztu eta gaur egun turismoari begira dago. Urtero 60.000 bisitari izaten ditu eta kontzertuak ere antolatzen dira bertan.

## Kanpo estekak

* (Eslovenieraz)(Ingelesez) Webgune ofiziala
* Datuak: Q3355366
* Multimedia: Celje Castle / Q3355366
# Cella Dati

Cella Dati Italiako udalerri bat da. Cremonako probintzian kokatuta dago, Lombardia eskualdean. 494 biztanle ditu, 18,92 kilometro koadroko azaleran banatuta.

## Mugakideak

Cella Datik honako udalerri hauekin egiten du muga:
Derovere Motta Baluffi Pieve San Giacomo San Daniele Po Sospiro Cingia de' Botti

## Kanpo estekak

* Datuak: Q42444
* Multimedia: Cella Dati / Q42444
# Cella

    Artikulu hau udalerriari buruzkoa da; beste esanahietarako, ikus «Cella (arkitektura)».
Cella Teruelgo udalerria da, Comunidad de Teruel eskualdean dagoena.
2009ko urtarrilaren 1eko erroldaren arabera 3.112 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1651638
* Multimedia: Cella, Spain / Q1651638
# Cella Memoriae

Cella memoriae (latinez, oroitzapen gela) martirien gorpuak hilobiratzen ziren tokia da. Gorpu hauek bereziak bilakatzen ziren eta mirariak egiten dituzte, honela erlikia bihurtzen zirelarik. Hauek IV. mendean hasi ziren eraikitzen, kristautasunaren ofizialtasuna gertu zegoenean. Eraikinek hirusta forma dute.
Eliza onartzen denean, gehiago eraikiko dira eta martyrium deituko dira.

## Ikus, gainera

* Katakonbak
* Domus Ecclesiae
* Arte paleokristaua

## Kanpo estekak

* Datuak: Q1661887
# Celio Malespini

Celio Malespini (Venezia, 1531-Verona, 1609), Pizkundeko abenturazale, idazle eta itzultzaile ospetsua izan zen.

## Biografia

Espainiako armadan Herbeheretan soldadu izan zen. Ondoren Italiako leku desberdinetan ibili zen, mota askotako lanak egiten; batzutan, legetik kanpo aritu zen. Beste polemika askoren artean 1580an, Venezian, Torquato Tassoren Gerusalemme liberata liburuaren pasarteak argitaratu zituen baimenik gabe.

## Obra
### Eleberriak

* Ducento Novelle del Sig. Celio Malespini, nelle quali si raccontano diversi avvenimenti cosi lieti come mesti e stravaganti, &c., 4.º. Venezia, 1609. Bere lan ezagunena zalantzarik gabe. Berrehun eta bi eleberri dira, gehienak beste egileen lanetan inspiratuta edo plagiatuta (Jorge de Montemayor, Francesco Cieco da Ferrara, Anton Francesco Doni). Izan ere, larogei inguru bereak dira; horietan haren datu autobiografiko asko aztertu daitezke.

### Itzulpenak

* Brunetto Latiniren Tresor, frantsetik italierara itzulita.
* Antonio de Torquemadaren Jardín de flores curiosas, gaztelaniatik italierara itzulita.

## Erreferentziak

* ↑ http://www.artandpopularculture.com/Celio_Malespini
* ↑ http://www.treccani.it/enciclopedia/celio-malespini/

## Kanpo estekak

* (Ingelesez): Celio Malespiniren novellen gaineko komentarioa.
* (Italieraz): Ducento Novelle 1609ko edizioa.
* Datuak: Q676528
# Cella Monte

Cella Monte Italiako udalerri bat da. Alessandriako probintzian kokatuta dago, Piemonte eskualdean. 465 biztanle ditu, 5,55 kilometro koadroko azaleran banatuta.

## Mugakideak

Cella Montek honako udalerri hauekin egiten du muga:
Frassinello Monferrato Ottiglio Ozzano Monferrato Rosignano Monferrato Sala Monferrato

## Kanpo estekak

* Datuak: Q17341
* Multimedia: Cella Monte / Q17341
# Calan

Calan (bretainieraz Kalann) Bretainiako Morbihan departamenduko udalerri bat da.

## Kanpo estekak

* Datuak: Q71666
* Multimedia: Calan / Q71666
# Calanca

Calanca Suitzako udalerria da. Grisonia kantonamenduan dago, Grisonia barrutian. 2014an 199 biztanle zituen 37,72 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q18229597
* Multimedia: Calanca / Q18229597
# Calanda

Calanda Teruelgo herria da, Bajo Aragongo eskualdean kokatutakoa. 3.644 biztanle zituen 2005ean.

## Kultura

Aste Santuan herrian danbor joleak ateratzen dira, ezagunak diren prozesioetan.

## Pertsonaia ezagunak

* Luis Buñuel (1900-1983), zinema zuzendaria.

## Hiri senidetuak

* Frouzins (Frantzia)

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Calandako udalaren webgunea.
* Datuak: Q737161
* Multimedia: Calanda (Teruel) / Q737161
# Carlo Goldoniren etxea

Carlo Goldoniren etxea (italieraz: Casa di Carlo Goldoni) Italiako Venezian dagoen museoa da. San Polo sestieren edo Veneziako auzoan dago. Carlo Goldoni antzerkigilea eta musikagile etxe horretan jaio eta bizi izan zen. Jauregiaren jatorrizko izena Palazzo Centani da.

## Historia

Carlo Goldoni Venezian bizi izan zen jauregia herritar batzorde batek 1914an erosi zuen eta 1931n hiriari eman zioten. 1953tik "Casa Goldoni" Antzerki Ikasketen Institutua antolatu zuten bertan. Azken urtetan zaharberritua izan da. Egun publikoari irekitako museoa da.

## Eraikina

Jauregia XV. mendeko estalitako eskailera eta patio baten inguruan antolatuta dago; patioan lehoi buruekin apaindutako putuza dago. Museoa bera lehenengo solairuan dago, hiru gelatan banatuta. Carlo Goldoniren bizitza eta lana, eta XVIII. mendeko Veneziako antzerki eta gizartearen testuingurua, erlikien, altzarien, margolanen, komedia goldoniarren ilustrazioen eta azalpen panelen bidez irudikatzen dira. Txotxongiloei eskainitako aretoa nabarmentzen da agertokian, eta Grimani ai Serviren jauregiaren antzokia erakusten da, jatorrizko XVIII. mendeko hogeita hamar bat txotxongilo barne.

## Iruditegia

* Eraikina. Paolo Montiren argazkia, 1967.
* Patioa. Paolo Montiren argazkia, 1967.
* Patioa.
* Txontxongiloen antzokia.

## Erreferentziak

* ↑ Thomas Okey, The Old Venetian Palaces and Old Venetian Folk, J.M. Dent, 1907.

## Ikus, gainera

* Carlo Goldoni

## Kanpo estekak

* (Italieraz)(Frantsesez)(Gaztelaniaz)(Ingelesez):Museoaren webgune ofiziala.
* Datuak: Q856400
* Multimedia: Palazzo Centani (Venice) / Q856400
# Carlo Fontana

Carlo Fontana (Brusato, Ticino, gaur egun Suitza, 1638ko apirilaren 22a - Erroma, Italia, 1714ko otsailaren 5a) italiar arkitekto, dekoratzaile eta eskultorea izan zen.

## Biografia

1650aren inguruan Erroman hartu zuen bizilekua, eta P. de Cortonarekin eta Carlo Rainaldirekin ikasi zuen; ondoren Berniniren laguntzaile izan zen luzaz. Eliza eta kapera ugari eraiki zituen Erroman: San Marcello al Corsoko aurrealde okertua (1682–1683), Cibo kapera Santa Maria del Popolon (1683-1687), Santa Maria in Trastevere aurrean dagoen iturriaren berriztapena. Juvararen maisu izan zen, eta Austriako arkitekto barrokoengan eragin handia izan zuen, bere idatzien bidez batez ere (Discorsi).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q704356
* Multimedia: Carlo Fontana / Q704356
# Carlo Emilio Gadda

Carlo Emilio Gadda (Milan, Italia, 1893ko azaroaren 14a - Erroma, Italia, 1973ko maiatzaren 21a) italiar eleberrigilea izan zen.

## Biografia

La Madonna dei filosofi (1931) liburuan, Milango burgesiaren ikuspegi barregarria eman zuen; La Cognizione del dolore obran (bukatu gabea, 1938-1941), berriz, burgesiaren eta faxismoaren arteko lotura salatu zuen. Quel pasticciaccio brutto de Via Merulana (1957) obrari esker lortu zuen arrakasta handiena: Erromako jendearen bizimoduaren deskribapen barregarria da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q378645
* Multimedia: Carlo Emilio Gadda / Q378645
# Carlo Gesualdo

Carlo Gesualdo (Napoli, 1560 – ib., 1613ko irailaren 8a) italiar musikagilea izan zen. Madrigalak ondu zituen, batez ere, eta haiei esker izan zuen ospea. Madrigalez osatutako lau liburu idatzi zituen 1594 eta 1596 urteen artean. 1611n beste bi liburu argitaratu zituen; harmonia konplexuko oso lan modernoak dira bi liburu horietan eman zituenak. Moteteak eta erlijio-musika ere idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192958
* Multimedia: Carlo Gesualdo / Q192958
# Carlo Levi

Carlo Levi (Turin, 1902ko azaroaren 29a – Erroma, 1975eko urtarrilaren 4a) XX. mendeko idazle eta margolari italiarrik garrantzitsuenetako bat, Kristo Ebolin geratu zen izenburuko eleberria idatzi zuena (1945ean argitaratua; euskaraz Alberdania argitaletxeak plazaratu zuen 1997an Koldo Biguriren itzulpena.

## Bizitza

Judu jatorriko familia burges turindar batean jaio zen 1902ko azaroaren 29an. Txikitandik zaletu zen pinturarekin, eta bere bizi osoan jarraitu zuen, arrakasta handi samarrarekin.
Turingo Unibertsitateko Medikuntza Fakultatean ikasi zuen; ikasle garai hartan hasi zen , La Rivoluzione liberale izeneko aldizkari batean kolaborazioak egiten, eta Turingo margolaritzaren abangoardiarekin hasi zen harremanetan.
Giro horretan, Cesare Pavese, Antonio Gramsci eta Luigi Einaudi ezagutu zituen, bai eta bere artegintzaren bilakaeran garrantzi handia izan zuten beste zenbait margolari eta kritikari, Edoardo Persico, Lionello Venturi, Luigi Spazzapan, besteak beste.
1923an lizentziatu zen Medikuntza Fakultatean eta Turingo Unibertsitateko Klinikan egon zen lanean, laguntzaile gisa, 1928ra arte; alabaina, medikuntza alde batera utzi eta pintura eta kazetaritzari ekin zien. 1924an parte hartu zuen Veneziako Biennale delakoan. Turingo margolarien giroan hasi zen eta hainbat erakusketatan parte hartu zuen Italian, Londresen eta Parisen.
1931n "Giustizia e libertà" izeneko mugimendu antifaxistan sartu zen, eta jarduera politikoagatik 1934an atxilotu zuten lehen aldiz; ondoko urtean, berriro atxilotu zuten eta deserrira bidali zuten Italia hegoaldera, Lukania eskualdeko Grassano herrira hasieran eta Aliano herrira ondoren (eleberrian, Gagliano izena eman zion). Esperientzia horretatik jaio zen bere elaberri ospetsua, Kristo Ebolin geratu zen, 1979an Gillo Pontecorvo eta Francesco Rosi zinegileek film bihurtu zutena.
1936an Mussoliniren erregimenak indultua eman zion eta Levi Frantziara joan zen zenbait urtez, baina politikatik urrundu gabe. Italiara, 1943an itzuli zen, eta Partito d'azione izeneko alderdian sartu zen; alderdikide batzuekin batera, Toskana Askatzeko Batzordeak argitaratzen zuen La nazione del popolo izeneko aldizkarian hasi zen idazten.
Einaudi argitaletxeak 1945ean argitaratu zuen bere eleberria, Levik aurreko bi urteetan idatzi zuena. Liburu horretan, Levik Italia hegoaldeko nekazarien bizimodu latza eta Estatuaren utzikeria salatu zituen. Elaberriak berehala lortu zuen sonari esker, idazleak margolariari hartu zion gaina; hala ere, Leviren margolaritzak Lukanian egindako egonaldiaren eragin nabaria izan zuen, errealismo oso pertsonala emanez.
Gerra ostean, Levik kazetaritza lanean jarraitu zuen, Erromako Italia libera egunkariko zuzendaritzan, eta Italia hegoaldearen atzerapenaren aurkako hainbat ekinbide eta jardueratan esku hartu zuen; hainbat urtez, gainera, Turingo La Stampa egunkariko kolaboratzaile ere izan zen.
* Datuak: Q312628
* Multimedia: Carlo Levi / Q312628
# Carlo Dolci

Carlo (edo Carlino) Dolci (Florentzia, 1616ko maiatzaren 25a - ibidem, 1686ko urtarrilaren 17a) italiar margolaria izan zen.
Oso margolari goiztiarra eta Jacopo Vignaliren ikaslea izan zen. Bere estilo delikatua oso estimatua izan zen eta enkargu ugari eman zizkion Florentzian eta Italiako gainerako herrialdeetan. Bere errukiagatik ezaguna izan zen, eta esaten da Pasio Aste bakoitzean Salbatzailea arantzazko koroaz margotzen zuela.
Batez ere erlijio-margolanak margotu zituen, akabera oso zehatzarekin.
Agnese Dolci alaba ere margolaria izan zen.

## Iruditegia

* Saint Paul the Hermit
* Magdalen
* Saint Cecilia
* San Simone
* Saint with golden heart
* David with Head of Goliath
* St Matthew
* St Philip Benizzi
* Diogenes
* Moses
* Salome and Head of St. John the Baptist
* Still-life Flowers
* St Catherine of Siena
* Mater Dolorosa
* Annunciation
* Annuciation Virgin
* Annuciation Angel
* Madonna and Child
* Madonna and Child
* Jesus with flowers (1663)
* Guardian Angel
* Cruxifixion of St. Andrew
* Vision of St Louis (1675)
* The Holy Family with God the Father and the Holy Spirit
* Claudia Felicitas of Austria
* Teresa Bucherelli
* Vittoria della Rovere as Widow
* Mattias de' Medici (1635)
* Ainolfo de Bardi
* Stefano della Bella
* Sir Thomas Baines

## Kanpo estekak

* Datuak: Q503322
* Multimedia: Carlo Dolci / Q503322
# Carlo Gozzi

Carlo Gozzi kondea (Venezia, 1720ko abenduaren 13a - 1806ko apirilaren 4a) italiar idazlea izan zen; Gasparo Gozzi (1713-1786) satira-idazlearen anaia.

## Biografia

Chiarirekin batera Goldoniren kontra jarri zen, hark antzinako commedia dell´arte baztertu nahi izan zuenean. Commedia dell´arteko pertsonaiei beren indar guztia eman zien berriro. L´amore delle tre melarance (1761, Hiru laranjen maitasuna), Il Corvo (1762, Belea), Il Rè cervo (1762) eta Turandot (1762) obrekin Alemaniako erromantizismoak geroago hartuko zuen bidearen aitzindari izan zen. Gozziren lanetan oinarritu ziren zenbait musikari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q263270
* Multimedia: Carlo Gozzi / Q263270
# Carlo Galetti

Carlo Galetti (1882ko abuztuaren 26a, Corsico- 1949ko apirilaren 2a, Milan) txirrindulari italiarra zen. Profesionala izan zen 1901etik 1921era eta 39 garaipen lortu zituen. Historiako lehenengo Italiako Giroan bigarren amaitu zuen eta hurrengo bi ekitaldiak irabazi zituen. 1912ko ekitaldia taldeka egin zen eta bera eta bere taldekideek irabazi zuten.

## Palmaresa

1906
* Erroma-Napoli-Erroma
* 2. Lombardiako Giroan
1907
* Siziliako Giroa eta etapa bat
* 2. Piemonteko Giroan
1908
* Siziliako Giroa eta etapa bat
* 3. Piemonteko Giroan
1909
* 2. Italiako Giroan
1910
* Italiako Giroa eta bi etapa
1911
* Italiako Giroa eta hiru etapa
1912
* Italiako Giroa eta etapa bat (edizio hau taldeka lehiatu zen)
* 10. Milan-San Remon
1913
* 8. Lombardiako Giroan
1914
* 2. Milan-San Remon
1915
* 4. Milan-San Remon
1918
* Milan-Erroma eta etapa 1
* 3. Lombardiako Giroan
1919
* Italiako erdi-fondoko txapelketa
* 3. Erroma-Napoli-Erroman
* 5. Milan-San Remon
1920
* 4. Munduko erdi-fondoko txapelketan
* 10. Lombardiako Giroan
1921
* 2. Milan-Modenan
* 9. Milan-San Remon

## Kanpo estekak

Carlo Galetti - ProCyclingStats
* Datuak: Q684928
* Multimedia: Carlo Galetti / Q684928
# Chafarinak

Chafarinak edo Chafarin uharteak (gaztelaniaz: Islas Chafarinas; arabieraz: Ya`fariyya (الجزر الجعفرية); tamazightez: Takfarinas) hiru uharteko taldeak osatutako uhartedia da. Mediterraneo itsasoan kokatuta dago Marokoko iparraldeko kostaldetik gertu. Guztira, Chafarin uharteek 0,747 km² azalera dute eta Melillatik 45 kilometrotara ekialderantz eta Marokoko Ra'su l-Ma' herrixkatik 3,3 kilometrotara daude. Chafarinak Afrika iparraldeko espainiar subiranotasuneko luretako bat dira.

## Uharteak

Uhartediak hiru uhartetxok osatuta dago:
* Kongresu uhartea
* Elisabet II.a uhartea
* Erregearen uhartea

## Historia

Kongresu uhartean, El Zafrín izeneko aztarnategian aurkitatakoaren arabera, k. a. 5. milurtekoan uhartedian neolitikoko arrantzaleak bizi ziren.
1848ko urtarrilaren 6an, Francisco Serrano jeneralak Malagako portutik espedizio militarrak bidali zuen uhartedia okupatzeko.

## Ezaugarriak

* Koordenatuak: 35°11′N 2°26′W﻿ / ﻿35.183°N 2.433°W﻿ / 35.183; -2.433
** Kongresu uhartea: 35°11′N 2°26′W﻿ / ﻿35.183°N 2.433°W﻿ / 35.183; -2.433
** Elisabet II.a uhartea: 35°11′N 2°26′W﻿ / ﻿35.183°N 2.433°W﻿ / 35.183; -2.433
** Erregearen uhartea: 35°11′N 2°26′W﻿ / ﻿35.183°N 2.433°W﻿ / 35.183; -2.433
* Azalera: 52,5 ha
** Kongresu uhartea: 25,6 ha (altuera handiena: 137 m.)
** Elisabet II.a uhartea: 15,3 ha
** Erregearen uhartea: 11,6 ha
* Babestutako itsas-azalera: 261,9 ha (sakonera handiena: 60 m.)
* Guztira: 0,747 km²
* Urteko batez besteko tenperatura: 19´5 °C
* Gehiengo tenperatura: 41,1 °C
* Gutxiengo tenperatura: 5,2 °C
* Urteko batez besteko hezetasuna: %76,9a
* Urteko presio atmosferikoa: 1.017,8 mm Hg
* Plubiositatea: 297,2 mm/urte.
* Altuera handiena: Cerro Nido de las Águilas 137 m., Kongresu uhartean.

## Biztanleria

Uhartediak ez du biztanleria egonkorra. Elisabet II.a uhartean Espainiako Armadak 30 lagunek osatutako soldadu talde bat du. Bestetik, Espainiako Ingurugiro Ministerioak beste talde bat du bertako Erreserba Naturala babesteko.

## Erreferentziak

* ↑ Euskaltzaindia. Europako toponimia fisikoa. .
* ↑ Fundación Gaselec

## Ikus, gainera

* Afrika iparraldeko espainiar subiranotasuneko lurrak

## Kanpo estekak

* Datuak: Q130574
* Multimedia: Chafarinas Islands / Q130574
# Chaffee (Missouri)

Chaffee Missourieko hiri bat da. Scott konderrian kokatua dago. 2010ean 2.955 biztanle zituen, 4,65 kilometro koadrotan banatuta.

## Ikus, gainera

* Scott konderria

## Kanpo estekak

* Datuak: Q958408
# Chaffee konderria (Colorado)

Chaffee konderria (ingelesez: Chaffee County) Coloradoko konderri bat da, Ameriketako Estatu Batuetan. Hiriburua Salida da. 2010eko zentsuaren arabera 17.809 biztanle zituen, Chaffee kilometro koadroko azaleran.

## Geografia

Chaffee konderriak 2.628,72 kilometro koadro ditu. Horietatik 4,01 ura dira. Beste 2.624,7 lurra dira. Biztanleria dentsitatea 0,15 da.

## Demografia

2010eko zentsoan bizi ziren 17.809 pertsonetatik 17.095 txuriak edo hispanoak dira. Horietatik hispano edo latino kategorian 1.678 dira. 267 beltzak edo afroamerikarrak. 143 amerikar natiboak ziren eta 8 Hawaii edo Pazifikoko irletako natiboak. 104 asiarrak ziren. Bestelako arraza bat kategorian 12 biztanle daude. Bukatzeko euren burua arraza bat baino gehiagotan 180 pertsonek kokatzen zuten.

### Biztanleria piramidea
## Kanpo estekak

* Datuak: Q113423
* Multimedia: Chaffee County, Colorado / Q113423
# Cloonbonniffe

Cloonbonniffe edota Cloonbonniff (irlanderaz Cluain Banbh) Irlandako udalerri bat da, Roscommon konderrian dagoena. 2006ko erroldaren arabera 306 biztanle zituen.

## Kanpo estekak

* Datuak: Q5135095
# Cloppenburg

Cloppenburg Alemaniako udalerria da. Saxonia Beherea estatuan kokatuta dago, [[Cloppenburg barrutia|Cloppenburg]] barrutian. 2014an 32.985 biztanle zituen 70,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q16059
* Multimedia: Cloppenburg / Q16059
# Cloondara

Cloondara (irlanderaz: Cluain Dá Ráth) Irlandako udalerri bat da, Longford konderrian dagoena. 2002ko erroldaren arabera 145 biztanle zituen.

## Kanpo estekak

* Datuak: Q3680912
* Multimedia: Cloondara / Q3680912
# Clophill

Clophill, Ingalaterrako erdialdean dagoen udalerri bat da, Bedfordshire konderrian.
2011n 1.750 biztanle zituen.
* Datuak: Q1520109
* Multimedia: Clophill / Q1520109
# Cloquet (Minnesota)

Cloquet Minnesotako hiri bat da. Carlton konderrian kokatua dago. 2010ean 12.124 biztanle zituen, 91,17 kilometro koadrotan banatuta.

## Ikus, gainera

* Carlton konderria

## Kanpo estekak

* Datuak: Q859290
* Multimedia: Cloquet, Minnesota / Q859290
# Cloridorme (Quebec)

Cloridorme Quebeceko udalerri bat da, Kanadan. Gaspésie–Îles-de-la-Madeleine eskualdean kokatuta dago, eta horren barruan dagoen La Côte-de-Gaspé konderriko eskualde udalerria da.. 2011ko zentsoaren arabera 743 biztanle zituen 160.22 kilometro koadroko azaleran.

## Kanpo estekak

* Datuak: Q2979590
* Multimedia: Cloridorme / Q2979590